stanford-oval/wikipedia huggingface dataset:
Jansher Khan

| Jansher Khan |
| --- | --- |

Henkilötiedot
Syntynyt: 15. kesäkuuta 1969 (ikä 55) Peshawar, Pakistan
Kansalaisuus:   Pakistan
Uran tiedot
Pituus:  185 cm
Laji:  Squash
Kilpauran kesto:  1986–2001
Saavutukset
Voitot:  MM 8 (1987, 1989, 1990, 1992, 1993, 1994, 1995, 1996)
Jansher Khan (urduksi ‏جان شیر خان‎) (s. 15. kesäkuuta 1969 Peshawar, Pakistan) on pakistanilainen entinen squashin ykköspelaaja maailmassa. Uransa aikana hän voitti lajin maailmanmestaruutena pidetyn World Open turnauksen ennätykselliset kahdeksan kertaa vuosien 1987–1996 välillä. Lisäksi hän voitti British Openin kuudesti, Hong Kong Openin kahdeksan kertaa, World Super Seriesin neljästi ja Pakistan Openin kuudesti. Khanin vetäytyminen kentiltä kauden 2001 päätteeksi päätti myös Pakistanin 50 vuotta kestäneen dominanssin squash-kentillä.
Aktiiviuransa jälkeen Khan toimi Pakistanin squash maajoukkueen päävalmentajana vuosina 2010-2011 ja vuosina 2010–2012 ja 2015–2018 Pakistanin squashliiton presidentin neuvonantajana.
Janser Khan ja aiempi pakistanilainen squash-mestari Jahangir Khan eivät ole sukua keskenään.
Ismo Haavisto

Ismo Haavisto (s. 21. toukokuuta 1973) on suomalainen bluesmuusikko, joka tunnetaan laulajana, kitaristina, harpistina, säveltäjänä ja sanoittajana.
Ismo Haavisto vaikuttaa useissa eri yhtyeissä. Haaviston oma yhtye on Ismo Haavisto Band. Hän on tehnyt yhteistyötä suomalaisista artisteista mm. Marko Haaviston, Baby Boy Varhaman, Pepe Ahlqvistin, Laura Voutilaisen, Francinen ja Honky Tonk Men -yhtyeen kanssa, ja ulkomaisista artisteista mm. Andres Rootsin, Kim Wilsonin, Otis Grandin ja Lurrie Bellin kanssa. Haavisto tekee myös soolokeikkoja.
Haavisto näyttelee katusoittajaa yhdessä kohtauksessa Aki Kaurismäen elokuvassa Toivon tuolla puolen. Hän esittää elokuvassa oman sävellyksensä ”Midnight Man”.
Marko Haaviston kanssa Ismo tekee lastenkonsertteja Bluesmies Jönsson -duona.
Vaikuttanut kokoonpanoissa

Ismo Haavisto Band
Ismo Haavisto One Man Band
Ismo Haavisto & Andres Roots
Honky Tonk Men
Baby Boy Varhama & The Jinx
Blues Harvester
Marko Haavisto & The Hanks
Bottlenecks Duo
Elke Q Blue Moon
Bluesmies Jönsson
Ismo Haavisto Band

Ohjelmisto koostuu pääasiassa Haaviston omista kappaleista, mutta mukana on myös bluescovereita. Yhtyeen esikuvia ovat mm. The Fabulous Thunderbirds, Albert Collins, Robert Cray ja Lazy Lester.
Ismo Haavisto Band on julkaissut kolme albumia, joiden sisältämät kappaleet ovat Ismo Haaviston sävellyksiä ja sanoituksia. Yhtye on perustettu vuonna 2000, mutta kokoonpano on osittain vaihtunut vuosien varrella. Yhtyeestä pois jääneet muusikot Pekka Haukijärvi (kitara), Kari Mouhu (koskettimet) ja Sampo Mäkelä (rummut) vaikuttivat levyllä Too Wild For Me (2003). Kyseisellä levyllä toimi vierailevana muusikkona Masa Orpana (saksofoni), jonka kanssa Haavisto on tehnyt yhteistyötä Honky Tonk Men -yhtyeessä.
Ismo Haavisto Band > Kokoonpano

Ismo Haavisto (laulu, huuliharppu, kitara, dobro, yksirivinen haitari)
Jonni Seppälä (kitara)
Jarmo Huotari (basso)
Mikko Järvinen (rummut)
Diskografia

Ismo Haavisto Band: Winter Blues (2010)
Ismo Haavisto Band: Gasoline Girl (2009)
Ismo Haavisto Band: Too Wild For Me (2003)
Vaikuttanut levyillä

Baby Boy Varhama & The Jinx: A Long Time Comin' (2010)
Kuusikuutonen – Lauluja legendaarisen Route 66:n varrelta (kokoelma, eri esittäjiä, 2010)
Honky Tonk Men: Woodbeat (2007)
Marko Haavisto & Poutahaukat: Hollolasta Teksasiin (2007)
Baby Boy Varhama: The Year Of The Blues (2007)
Marko Haavisto & Poutahaukat: Tässä ja nyt (2006)
Blues News Is Coming... Anthology Of Contemporary Finnish Blues (kokoelma, eri esittäjiä, 2006)
Marko Haavisto & The Hanks: Ennemmin tai myöhemmin (2005)
Laura Voutilainen: Tässä hetkessä (2005)
Baby Boy Varhama: Lahti Blue (2005)
Francine: Level 8 (2003)
Aiheesta muualla

Ismo Haaviston kotisivut
Meteli.net: Ismo Haavisto
MySpace: Ismo Haavisto Band
MySpace: Honky Tonk Men
MySpace: Blues Harvester
Blues-Finland.com: artikkeli Winter Blues -levystä
Blues-Finland.com: artikkeli Gasoline Girl -levystä
Blues News: Ismo Haavisto (Arkistoitu – Internet Archive)
Itävaltalainen ulkomaillapalvelus

Itävaltalainen ulkomaillapalvelus (saks. Österreichischer Auslandsdienst) on yleishyödyllinen järjestö, jonka Andreas Maislinger perusti vuonna 1998. Se tarjoaa itävaltalaisille mahdollisuuden suorittaa ase- tai siviilipalveluksen ulkomailla. Tavallinen yhdeksän kuukauden siviilipalvelus (Zivildienst) korvataan kahdentoista kuukauden mittaisella palveluksella jossakin järjestön kumppanuusorganisaatiossa ulkomailla. Palveluksen voi suorittaa monin eri tavoin, pääasiassa sosiaalityössä tai juutalaisten joukkotuhon muistotyössä.
Palveluksen eri tyypit

Itävaltalainen ulkomaillapalvelus tarjoaa kolme eri palveluksen korvaamistapaa:
Itävaltalainen joukkotuhon muistotyö (Österreichischer Gedenkdienst)
Itävaltalainen Sosiaalipalvelus (Österreichischer Sozialdienst)
Itävaltalainen Rauhanpalvelus (Österreichischer Friedensdienst)
Aiheesta muualla

Itävaltalainen ulkomaillapalvelus
Gedenkendienst
Sozialdienst (Arkistoitu – Internet Archive)
Friedensdienst (Arkistoitu – Internet Archive)
Iso Mustalammi

| Iso Mustalammi |
| --- | --- |
Valtiot:  Suomi
Maakunnat:  Päijät-Häme
Kunnat:  Lahti
Koordinaatit:  61°00′20″N, 25°51′52″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Arrajoen valuma-alue (14.16)
Laskuoja:  oja Vähään Mustalammiin 
Järvinumero:  14.163.1.015
Mittaustietoja
Pinnankorkeus:  104,8 m  
Pituus:  410 m  
Leveys:  310 m  
Rantaviiva:  1,273 km  
Pinta-ala:  4,305 ha  
Saaria:  ei saaria 
 fiIso Mustalammi 
Iso Mustalammi  on Päijät-Hämeessä Lahdessa Hiekkanummen kylän lähellä sijaitseva lampi.
Maantietoa

Lammen pinta-ala on 4,3 hehtaaria, se on 400 metriä pitkä ja 300 metriä leveä. Lammella ei ole kartan mukaan saaria.  Sen rantaviivan pituus on 1,3 kilometriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Kymijoen alueen (14.1) Arrajoen valuma-alueella (14.16), jonka Iso-Kukkasen–Kärkjärven alueeseen (14.163) se kuuluu. Lammen vedenpinnan korkeus on 104,8 metriä mpy.
James John Gordon Bremer

| James John Gordon Bremer |
| --- | --- |
 James Bremer vuosien 1842–1850 välillä.
Henkilötiedot
Syntynyt: 26. syyskuuta 1786
Kuollut: 14. heinäkuuta 1850 (63 vuotta)
Kansalaisuus:  Yhdistynyt kuningaskunta
Ammatti:  meriupseeri
James John Gordon Bremer (26. syyskuuta 1786 – 14. heinäkuuta 1850) oli brittiläinen meriupseeri. Hän oli mukana kahdessa yrityksessä  – Fort Dundas ja Port Essington – perustaa pohjois-Australiaan brittiläinen siirtokunta, jotka molemmat epäonnistuivat. Myöhemmin hän osallistui ensimmäiseen oopiumisotaan Kiinaa vastaan. Hänet ylennettiin lippueamiraaliksi vuonna 1849.
Bremerin isä James Bremer (k. tammikuussa 1786) oli merivoimien luutnantti, samoin kuin hänen isoisänsä kapteeni James Bremer (k. 1774). Bremer liittyi itse laivastoon vuoden 1794 loppupuolella.
Napoleonin sotien aikana Bremer sai valloitetuksi kaksi Ranskan laivaston alusta, jotka olivat Weser ja Le Bon Génie.
Helmikuussa 1824 Bremer sai käskyn perustaa siirtokunta Melvillensaarelle. Kesäkuussa samana vuonna hän saapui aluksellaan Sydneyyn ja vietti kuukauden kooten varusteita ja miehiä. Hänen johtamansa retkikunta perusti Fort Dundas -nimisen siirtokunnan virallisesti 26. syyskuuta 1824. Paikka oli huonosti valittu, mistä Bremer ei kuitenkaan ollut tietoinen, sillä hän tarkasteli aluetta ainoastaan kuivan kauden aikana. Hän poistui Fort Dundasista marraskuussa 1824 ja matkusti Intiaan, missä otti osaa ensimmäiseen anglo–burmalaiseen sotaan. Fort Dundas hylättiin vuonna 1828, kun sen asukkaat siirrettiin Fort Wellingtoniin Rafflesinlahdelle. Fort Wellington puolestaan hylättiin vuonna 1829.
Aiemmista epäonnistumisista huolimatta brittien piirissä eli usko pohjoisen kauppa-aseman mahdollisuuksiin, ja vuonna 1837 Bremer sai paroni Glenelgiltä tehtäväkseen perustaa uusi siirtokunta alueelle. Bremerin alukset HMS Alligator ja HMS Britomart johtivat retkikunnan Port Essingtoniin, jonne perustettiin virallisesti nimellä Port Victoria tunnettu siirtokunta lokakuussa 1838. Bremer haaveili onnistuneesta siirtokunnasta ja yritti saada lupia myydä alueella maa-alueita pysyvää asutusta varten, mutta paroni Glenelg ei halunnut kiirehtiä asiaa. Bremer jätti siirtokunnan kesäkuussa 1839 lähteäkseen jälleen Intiaan. Siirtokunnan viralliseksi komentajaksi tuli tällöin merijalkaväen upseeri John McArthur, joka tosin oli ollut merkittävä auktoriteetti siirtokunnassa sen perustamisesta lähtien. Vastoinkäymisten ja kustannusten takia myös Port Essington hylättiin vuonna 1849.
Ensimmäisessä oopiumisodassa Bremer komensi kahdesti brittien koko merivoimia alueella. Kiinalaiset luonnehtivat häntä kyvykkäimmäksi viholliskomentajaksi sodassa. Hänestä tehtiin ansioidensa johdosta Bathin ritarikunnan jäsen arvolla Knight Commander.
Huhtikuussa 1846 Bremer nimitettiin Kanaalin laivaston varapäälliköksi, sekä saman vuoden marraskuussa Woolwichin sataman superintendentiksi. Hänet ylennettiin lippueamiraaliksi vuonna 1849. Hän kuoli Comptonissa lähellä Plymouthia 14. helmikuuta 1850.
Jan Platil

Jan Platil (s. 9. helmikuuta 1983 Kladno) on tšekkiläinen jääkiekkoilija, pelipaikaltaan puolustaja. Hän ehti edustaa alkukaudesta 2011-2012 SM-liigaseura Tapparaa try-out-sopimuksella. Platilin vaatima palkka oli kuitenkin liian suuri Tapparan maksettavaksi ja hän sai lähteä 10 pelatun liigapelin jälkeen. Siirtorajan kynnyksellä Platil teki loppukauden kattavan sopimuksen Lahden Pelicansin kanssa.
Iisa (albumi)

| Iisa Iisa |
| --- | --- | --- |

Studioalbumin tiedot
 Julkaistu: 31. tammikuuta 2014
 Formaatti: CD, LP
 Tuottaja(t): Mikko Pykäri
 Tyylilaji: indie pop
 Kesto: 36.36
 Levy-yhtiö: Universal Finland
Listasijoitukset
  Suomen virallinen lista: 6.
Iisan muut julkaisut
|   | Iisa 2014 | Kukaan ei oo kenenkään 2015 |
Iisa on laulaja Iisa Pykärin esikoisalbumi, joka julkaistiin 31. tammikuuta 2014. Levyltä julkaistiin singleinä kappaleet "S€ pyörittää", "Perjantai" ja "Puutarhajuhla", jossa Iisa duetoi Egotrippi-yhtyeestä tutun Knipin kanssa.
Mikko Pykäri on toiminut levyllä sekä tuottajana että sovittajana. Suurin osa kappaleista on Iisan käsialaa mutta Mikko on toiminut myös muutaman kappaleen säveltäjänä.
Albumi nousi Suomen virallisen listan sijalle kuusi.
Kappaleet

Kaikki kappaleet säveltänyt ja sanoittanut Iisa Pykäri, ellei toisin mainittu.
Kirje – 4.22
Perjantai – 3.54 (säv. Iisa & Mikko Pykäri)
Rakkaani nukkuu – 4.10
Psykopaatti – 3.41
S€ pyörittää – 4.03 (säv. Iisa & Mikko Pykäri)
Sulkekaa baarit – 3.50 (säv. Iisa & Mikko Pykäri)
Brooklyn – 3.26
Puutarhajuhla – 3.46 (feat. Knipi)
Sata toista – 2.57
Syntymäpäivä – 4.36
Arvostelut

Nyt.fi:
Rumba:
Soundi:
Jamaica Kincaid

Jamaica Kincaid vuonna 2019.
Jamaica Kincaid (vuoteen 1973 saakka Elaine Potter Richardson, s. 25. toukokuuta 1949 St. John’s, Antigua ja Barbuda) on antigualais-yhdysvaltalainen kirjailija.
Vuonna 1965 Kincaid muutti New Yorkiin ollessaan 16-vuotias ja työskenteli au pairina Manhattanilla. Hän sai myöhemmin stipendin valokuvausopintoihin New Hampshiressä mutta palasi New Yorkiin kahden vuoden kuluttua. Vuosina 1974–1996 hän kirjoitti The New Yorkeriin. Kincaidin tekstit käsittelivät usein karibialaista kulttuuria. Hän on myös opettanut Harvardin yliopistossa.
Kincaidin esikoisteos, novellikokoelma At the Bottom of the River, ilmestyi vuonna 1983.
Teokset

At the Bottom of the River (1983)
Katoava paratiisi.  (Annie John, 1984)  Suomentanut Sinikka Buckley. Helsinki:  Kirjayhtymä, 1986.  ISBN 951-26-2993-3.
A Small Place (1988)
Lucy.  (Lucy, 1990)  Suomentanut Kaijamari Sivill. Helsinki:  S&S, 2023.  ISBN 978-951-52-5862-5.
The Autobiography of My Mother (1996)
My Brother (1997)
Talk Stories (2001)
Mr Potter (2002)
Among Flowers: A Walk in the Himalaya (2005)
See Now Then (2013)
Jakso

Jakso voi tarkoittaa:
ajanjaksoa, katso periodi
jaksollisen järjestelmän vaakariviä, katso jakso (jaksollinen järjestelmä)
televisiosarjan osaa
jaksollisen funktion jaksoa
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Jakso”, voi hakea sivunnimihaulla, laajalla sivunnimihaulla tai tekstihaulla.
Jack Kilby

| Jack St>  Clair Kilby |
| --- | --- |

Henkilötiedot
Syntynyt: 8. marraskuuta 1923 Jefferson City, Missouri, Yhdysvallat
Kuollut: 20. kesäkuuta 2005 (81 vuotta) Dallas, Texas, Yhdysvallat
Kansalaisuus:   yhdysvaltalainen
Koulutus ja ura
Tutkinnot:  Wisconsinin yliopisto, Milwaukee
Instituutti:  Texas Instruments Texas A&M University
Tutkimusalue:  elektroniikka
Palkinnot:   Nobelin fysiikanpalkinto (2000)
Jack St. Clair Kilby (8. marraskuuta 1923 – 20. kesäkuuta 2005) oli yhdysvaltalainen keksijä ja insinööri, joka sai Nobelin fysiikanpalkinnon vuonna 2000.
Elämä

Kilby kasvoi Kansasissa pikkukaupungin sähköliikkeen omistajan poikana. Hän kiinnostui amatööriradiosta ja radio-ohjelmista, ja opiskeli sähkötekniikkaa Illinoisin yliopistossa. Ylemmän korkeakoulututkinnon hän suoritti työn ohessa iltakursseilla Wisconsinin yliopistossa.
Hän rakensi ensimmäisen toimivan mikropiirin vuonna 1958 työskennellessään Texas Instruments -yhtiössä. Kilby liittyi Texas Instrumentsille vuonna 1958 ja saman vuoden kesällä hän rakensi piirin, jossa kaikki komponentit oli valmistettu yhdelle paperiliittiminen kokoiselle puolijohdemateriaalin palalle. 12. syyskuuta 1958 Kilby esitteli ensimmäistä mikropiiriä laboratoriossa.
Kilbyn ”monoliitti-idea” oli, että irrallisten yhteen kytkettävien komponenttien kuten vastusten ja transistorien sijasta koko elektroniikan kokonaisuus pitäisi rakentaa yhdestä puolijohdelevystä ja sen pinnalle järjestellyistä epäpuhtauksista, jotka korvasivat noiden komponenttien toiminnot. Hän alkoi työstää postimerkin kokoisia germanium-levyjä ja mikropiirin patenttihakemus jätettiin helmikuussa 1959.
Robert Noyce työskenteli Jean Hoernin keksinnön pohjalta ja sai aikaan ensimmäisen käytännöllisen mikropiirin. Nykyisin Kilby ja Noyce jakavat kunnian keksinnöstöä.
Kilby patentoi myös kannettavan elektronisen laskukoneen ja lämpötulostimen. Kaiken kaikkiaan hänen nimissään on noin 60 patenttia.
Kilbyllä on kaksi tytärtä ja viisi tyttärentytärtä.
Merkitys

Kilbyn ensimmäisenä rakentamasta mikropiiristä alkoi uusi tekninen vallankumous. Niitä on tehty miljardeja kappaleita, ja käytetty niin tietokoneissa kuin sydämentahdistimissakin.
Introni

Intronit (sininen) silmukoidaan pois lähetti-RNA:n (mRNA) esiasteesta. Varsinainen lähetti-RNA muodostuu vain eksoneista (punainen).
Introni on geenin osa, joka ei koodaa proteiinia ja kuuluu siten tilke-DNA:han. Intronit voivat kuitenkin sisältää alueita, jotka säätelevät proteiinisynteesiä. Introneita on kaikilla aitotumaisilla, mutta niitä ei ole tavattu lainkaan esitumaisten geeneissä. Aitotumaisten intronit poistetaan silmukoinnilla lähetti-RNA:n esiasteesta transkription jälkeen.
Intronien tehtävää soluissa ei tunneta kunnolla. Niiden pituus ja määrä geeneissä vaihtelee, mutta introneita esiintyy perimässä tiheämmin kuin proteiineja koodaavia eksoneita. Koska introneita on perimässä paljon, niiden replikaatio ja transkriptio muun DNA:n yhteydessä sekä silmukointijärjestelmän ylläpito kuluttavat huomattavan määrän solun resursseja. Pelkästään haittaa soluille aiheuttavien intronien säilymistä ja niiden määrän lisääntymistä ajan myötä pidetään epätodennäköisenä. Tutkijat ovatkin esittäneet lukuisia teorioita intronien soluille tuomista hyödyistä, jotka korvaavat suuren energiankulutuksen aiheuttamat haitat, mutta tutkimusten tulokset ovat edelleen kiistanalaisia. Intronien arvellaan osallistuvan joihinkin solun toimintoihin ja mahdollisesti suojaavan muuta perimää haitallisilta mutaatioilta.
Aiheesta muualla

Kuvia tai muita tiedostoja aiheesta Introni Wikimedia Commonsissa
Jabloko

| Jabloko> Яблоко |
| --- | --- |
  
  
  
Perustettu:  16. lokakuuta 1993
Puheenjohtaja:  Nikolai Ribakov
Ideologia:   sosiaaliliberalismi  edistyksellisyys  eurooppamyönteisyys 
Poliittinen kirjo:  Keskusta
Toimisto:   Moskova, Venäjä
Värit:            vihreä, punainen
Liittoneuvosto:  0 / 170
Valtioduuma:  0 / 450
Alueparlamentit:  13 / 3 982
Kansainväliset jäsenyydet:  ALDE, EGP, LI
Nuorisojärjestö:  Jablokon nuoret
Kotisivu:  yabloko.ru
Infobox OKNimi-testi OK: 
Jabloko (ven.  kyrill. Яблоко) [jablɔkɔ], koko nimeltään Venäjän yhdistynyt demokraattinen puolue ”Jabloko” (Российская объединённая демократическая партия Яблоко, Rossijskaja objedinjonnaja demokratitšeskaja partija Jabloko) on venäläinen poliittinen puolue, jonka ideologia on sekoitus liberalismia ja sosiaalidemokratiaa. Jabloko ajaa demokraattisia arvoja, ihmisoikeuksia ja on yleisesti ottaen markkinatalousmyönteinen. Aikoinaan puolue oli yksi lipunkantajista demokratiaa ajaneiden keskuudessa Venäjällä, mutta se on sittemmin menettänyt asemansa.
Jabloko on perustettu 1993 ja poliittiseksi puolueeksi se järjestäytyi joulukuussa 2001. Jabloko pääsi Liberal Internationalin täysjäseneksi vuonna 2002 ja se on ollut myös Euroopan liberaalidemokraattisen puolueen (ALDE) jäsen vuodesta 2006.
Puolueen omenaa (ven. яблоко) tarkoittava nimi on lyhennös perustajien nimistä Grigori Javlinski, Juri Boldyrev ja Vladimir Lukin.
Vaalimenestys

Jabloko on osallistunut vaaleihin 1993, 1995, 1999 ja 2005. Vuonna 2005 se jäi äänikynnyksen alle ja sai paikkoja vain yhden ehdokkaan piireistä. Joulukuun 2005 Moskovan duuman vaaleissa Jabloko – Oikeistovoimien liitto -lista sai 11 % äänistä Moskovan kunnallisvaaleissa ja sai kolmantena puolueena kommunistien ja Yhtenäisen Venäjän kanssa valtuutettuja. Oikeistovoimien liitto ja Jabloko suunnittelivat loppuvuodesta 2006 yhdistymistä, joka kaatui, kun Jabloko kieltäytyi muuttamasta ohjelmaansa ja sanoi Oikeistovoimien liiton aliarvioivan sitä.
Vuonna 2007 Jablokoa ei rekisteröity maaliskuun paikallisvaaleihin Pietarin kaupungissa, koska puolueen keräämistä kannattajakorteista yli kymmenesosa oli virheellisiä. Jabloko osallistui oppositioliikkeeseen Toinen Venäjä, mutta kieltäytyi enää liittymästä 14. huhtikuuta marssille Moskovassa, koska marssien "ideologinen ja poliittinen koostumus ei ole hyväksyttävä Jablokolle." Marssille osallistuivat myös kansallisbolševikit.
| Vaalit | Ääniosuus | Paikkamäärä |
| --- | --- | --- |
| 1993 | 7,86 % | 27 / 450  |
| 1995 | 6,89 % | 45 / 450  |
| 1999 | 5,93 % | 21 / 450  |
| 2003 | 4,30 % | 4 / 450  |
| 2007 | 1,60 % | 0 / 450  |
| 2011 | 3,43 % | 0 / 450  |
| 2016 | 1,99 % | 0 / 450  |
Aiheesta muualla

Kuvia tai muita tiedostoja aiheesta Jabloko Wikimedia Commonsissa
Jabloko (venäjäksi)
Yabloko – puolueen esittely englanniksi (englanniksi)
Introspective

| Introspective Pet Shop Boys |
| --- | --- | --- |

Studioalbumin tiedot
 Äänitetty : 1988
 Julkaistu: 11. lokakuuta 1988
 Tuottaja(t): Pet Shop Boys, Trevor Horn, Pete Waterman, Stephen Lipson, Lewis A Martinee, David Jacob, Julian Mendelsohn
 Tyylilaji: Synthpop
 Kesto: 48.08
 Levy-yhtiö: EMI
Pet Shop Boysin muut julkaisut
| Actually 1987 | Actually 1988 | Behaviour 1990 |
Singlet albumilta Actually
 ”Always on My Mind” Julkaistu: 30. marraskuuta 1987  ”Domino Dancing” Julkaistu: 12. syyskuuta 1988  ”Left to My Own Devices” Julkaistu: 14. marraskuuta 1988  ”"It's Alright” Julkaistu: 26. kesäkuuta 1989
Introspective on Pet Shop Boysin vuonna 1988 julkaisema pop-albumi. Se poikkesi kahdesta aiemmasta albumista sillä, että se sisälsi ainoastaan kuusi kappaletta, joista jokainen on niin sanottua extended-versiota eli on huomattavasti pidempi kuin radio edit -versio.
Huolimatta uskaliaasta kokeilusta albumi myi hyvin maailmanlaajuisesti, platinaa sekä Britanniassa että Yhdysvalloissa. Myös Suomessa albumi myi platinaa (yli 40 000 kappaletta) ja nousi julkaisuviikollaan Suomen albumilistan 1. sijalle.
Albumin ensimmäisenä singlenä julkaistiin suuriin Pet Shop Boys -klassikoihin kuuluva "Domino dancing", joka ylsi brittilistalla 7. sijalle ja Yhdysvalloissa 18. sijalle. Kappaleen musiikkivideo herätti aikanaan suuren kohun "homoeroottiseksi" epäillyllä rantakohtauksella, jossa kaksi lihaksikasta miestä painivat toisiaan vastaan aaltojen iskiessä vasten heidän vartaloitaan. Toisena singlenä julkaistiin "Left to my own devices", joka oli Trevor Hornin tuottama kappale. Se saavutti Britanniassa sijan 4, mutta ylsi yllättäen Yhdysvalloissa vain sijalle 72. Viimeisenä singlenä albumilta julkaistiin "It's alright", jonka musiikkivideo on yksi duon muistettavimmista. Single nousi heti Britanniassa singlelistan viidenneksi. Kaikki albumilta singleiksi irrotetut kappaleet julkaistiin levyltä poiketen lyhyempinä versioina.
Vuonna 2001 albumi julkaistiin uudestaan remasteroituna kahden CD:n versiona.
Kappaleet

"Left to My Own Devices" – 8:16
"I Want a Dog" – 6:15
"Domino dancing" – 7:40
"I'm Not Scared" – 7:23
"Always on My Mind/In My House" – 9:05
"It's Alright" – 9:24
Pet Shop Boys
| --- | --- |
Studioalbumit:   Please  Actually  Introspective  Behaviour  Very  Very Relentless  Bilingual  Bilingual Special Edition  Nightlife  Release  Fundamental  Fundamentalism  Yes  Yes etc.  Elysium  Electric  Super  Hotspot  Nonetheless 
Kokoelmat:   In depth  Discography: The Complete Singles Collection  Essential  Pop Art: Pet Shop Boys - The Hits  Party  Ultimate  Format  SMASH - The Singles 1985-2020 
Videografiat:   Television  Showbusiness  It couldn't happen here  Highlights  Promotion  Videography  Performance  Projections  Various  Discovery  Somewhere  Montage  PopArt: the hits  A life in pop  Cubism  Pandemonium  Ultimate  Inner Sanctum  SMASH - The Videos 1985-2020.
Iso Metsälampi (Hirvensalmi)

| Iso Metsälampi |
| --- | --- |

Valtiot:  Suomi
Maakunnat:  Etelä-Savo
Kunnat:  Hirvensalmi
Koordinaatit:  61°37′28″N, 26°42′55″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Puulaveden alue (14.92)
Laskujoki:  uoma Myllylampeen 
Järvinumero:  14.921.1.012
Mittaustietoja
Pinnankorkeus:  89,8 m  
Pituus:  1,9 km  
Leveys:  1,4 km  
Rantaviiva:  8,91 km  
Pinta-ala:  81,77 ha  
Saaria:  2 
 fiIso Metsälampi 
Iso Metsälampi  on Etelä-Savossa Hirvensalmella  Parkkolan lähellä sijaitseva lampi.
Maantietoa

Lampi on 1,9 kilometriä pitkä, 1,4 kilometriä leveä, ja sen pinta-ala on 82 hehtaaria. Lammella on kartan mukaan kaksi saarta.  Sen rantaviivan pituus on 8,9 kilometriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Mäntyharjun reitin valuma-alueen (14.9) Puulaveden alueella (14.92), jonka Vahvajärven alueeseen (14.921) se kuuluu. Lammen vedenpinnan korkeus on 89,8 metriä mpy.
Ja'Marr Chase

| Ja'Marr Chase |
| --- | --- |
 Chase vuonna 2019
Henkilötiedot
Syntynyt: 1. maaliskuuta 2000 (ikä 24) Harvey, Louisiana
Kansalaisuus:   Yhdysvallat
Amerikkalaisen jalkapallon pelaaja
Pituus:  183 cm
Paino:  94 kg
Pelipaikka:  Laitahyökkääjä
Seura
Pelinumero:  1
Seura:  Cincinnati Bengals
Sarja:  NFL
Pelaajaura
NFL-varaus:  5., 2021 Cincinnati Bengals
Pääsarjaura:  2021–
Ja'Marr Anthony Chase (1. maaliskuuta 2000 Harvey, Louisiana) on yhdysvaltalainen amerikkalaisen jalkapallon pelaaja. Hänen pelipaikkansa on laitahyökkääjä. Hän edustaa Cincinnati Bengalsia, joka varasi Chasen NFL:n varaustilaisuuden 2021 viidentenä pelaajana. Yliopistourallan hän edusti Louisianan osavaltionyliopistoa vuosina 2018 ja 2019. Hän pelasi LSU:ssa 24 ottelua, joissa vastaanotti 2093 jaardia ja teki 23 touchdownia.
Itävalta yleisurheilun sisäratojen maailmanmestaruuskilpailuissa 2008

Itävallan joukkue Valencian sisäratojen MM-kisoihin 2008 julkistettiin 29. helmikuuta 2008.
Joukkue > Miehet

400 metrin juoksu: Clemens Zeller
Joukkue > Naiset

60 metrin juoksu: Bettina Müller-Weissina
Tulokset > Miehet

| laji | urheilija | kilpailu | sijoitus | tulos |
| --- | --- | --- | --- | --- |
| 400 m | Clemens Zeller | alkuerät | 4. | 47,34 |